AlexejDobrolubov/national_council_slovak_2010 huggingface dataset:
83. schôdza NR SR - 6.deň - B. popoludní
Dátum: 2023-02-09
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

130. Ďakujem. Samozrejme, pán kolega Mičovský, je nesporné, že úmysel je dobrý, ale v súvislosti s tým vaším komentárom o tom, že by prípadne zamestnávateľ mohol mať povinnosť hradiť až 30-mesačné odstupné v takýchto situáciách, vám dávam na zváženie, že málokedy v živote sú aj takéto situácie čierno-biele. A čo má robiť taký zamestnávateľ alebo čo by mal robiť taký zamestnávateľ v situácii, kedy jednoducho sa jedná o malý podnik, traja z desiatich zamestnancov povedzme sa dohodnú, že ušijú takúto nejakú búdu na svojho zamestnávateľa, zamestnávateľ bude mať povinnosť toto vyplatiť, skrachuje následne a potom sa zistí, že to bolo celé búda alebo že to nebolo až také jednoznačné, ako sa to podávalo, ale zaplatil to niekto, kto možno v potu tvári zabezpečoval zamestnanie pre možno desať ľudí, ktorí v dôsledku tohto incidentu sa ocitnú niekde na pracáku. Rozdávať z cudzieho, to má vo zvyku SMER a takéto organizácie. Či je správne nútiť zamestnávateľov, aby išli do takéhoto obrovského rizika, to ani zďaleka nie som si istý. Veď dávajme ceny, keď je vec jasná, určite motivujme ľudí, ale nie na úkor zamestnávateľov, o ktorých nečestnosti môže v konečnom dôsledku rozhodovať len súd, pripomínam. A súd v Slovenskej republike...
83. schôdza NR SR - 6.deň - B. popoludní
Dátum: 2023-02-09
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

118. Mňa by zaujímalo, pán kolega Vetrák, čo si myslíš o tom, že aké sú lehoty v súvislosti s touto navrhovanou úpravou, ktoré bežne sa v praxi realizujú pri pracovnoprávnych sporoch, to znamená vrátane aj výpovedí na slovenských súdoch. To znamená, že koľko času trvá podľa tvorcov tohto návrhu zákona, kým sa nejaký zamestnanec domôže právoplatného rozhodnutia slovenského súdu o tom, že výpoveď, ktorá mu bola daná, že je neplatná. To si myslím, že je niečo, čo je dôležité, pretože pri viacerých týchto zákonoch sa tak nejak počíta, že tieto rozhodnutia prichádzajú v nejakej rozumnej dohľadnej dobe, že to je, sú to mesiace, prípadne rok a tak, lenže prax je iná, samozrejme. Napriek tomu, že je výslovne stanovené, že pracovnoprávne spory sú prioritné, tak sudcovia si také veci vôbec nevšímajú a kľudne trvajú pracovnoprávne spory do momentu právoplatného rozhodnutia roky. Ja mám prípad, kedy to trvalo desať rokov. Čiže bolo by dobré aj takúto informáciu brať v úvahu pri príprave návrhov, ktoré nejak počítajú s tým, že rozhodnutie súdov v pracovnoprávnych veciach má hrať nejakú rolu. Ďakujem.
83. schôdza NR SR - 3.deň - A. dopoludnia
Dátum: 2023-02-03
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

76. No spomínali ste naše susedné krajiny, že tam tá nepracovná nedeľa funguje. Máme my také pomery, ako sú v Rakúsku, Švajčiarsku, Nemecku, áno? Máme my takú životnú úroveň, že by sme si to mohli dovoliť? A nezdá sa vám, že keď Rakúšan v nedeľu príde do Bratislavy nakupovať, že je to známka toho, že chce využiť tú výhodu a keď bude v nedeľu zavreté, tak keď pôjde Bratislavčan alebo niekto zo Záhoria si nakúpiť do Čiech, tú dépeháčku zaplatí kto? A to si my môžme dovoliť? Prečo sa nezaoberáme vecami, ktoré sú naozaj dôležité? Všetko vláda Igora Matoviča a Eduarda Hegera pokašlala, pokiaľ ide o demokraciu a právny štát, a to je ekonomika. Jednoducho Slovensko si tento váš návrh nemôže dovoliť, pretože nie sme v takom štádiu vývoja, aby sme mohli obmedzovať ekonomiku. My potrebujeme zabezpečiť tie veci, ktoré sú dôležité pre tento štát, demokraciu a právny štát, a v tom ste zlyhali. Vy ste zlyhali. SaS-ka nemohla nič robiť v tom, aby sa neodovzdal právny štát Borisovi Kollárovi, vášmu najmilšiemu koaličnému partnerovi a ekonomika kvôli tomu trpí. Verte tomu, či veríte, či nie, je to tak. To má všetko katastrofálne ekonomické dôsledky a odovzdanie dépeháčky do Čiech kvôli voľnej nedeli tomu určite nepomáha.
83. schôdza NR SR - 2.deň - B. popoludní
Dátum: 2023-02-02
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

126. Ja si myslím, že je len taktizovanie zo strany tých, ktorí sa majú dôvod obávať, že by mohli byť postihnutí predmetným trestom, tvrdiť, že by sme mali počkať na rozhodnutie Ústavného súdu. Naopak, my sme jediný zákonodarný orgán a mali by sme si plniť našu povinnosť a v prípade, že si ju aj v tomto prípade splníme, tak potom uľahčíme aj tak preťaženému Ústavnému súdu v tom, že nebude musieť o tejto veci rozhodovať.
83. schôdza NR SR - 2.deň - A. dopoludnia
Dátum: 2023-02-02
Poslanec: Baránik, Alojz (SaS)
Druh vystúpenia: Vystúpenie v rozprave

92. Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona o 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru, ale aj lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
79. schôdza NR SR - 1.deň - B. popoludní
Dátum: 2022-12-08
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

156. Tak najprv korektúra. Treba povedať, že SaS z veľkej nie z veľkej, ale z istej časti jedna tretina poslancov hlasovala za môjho kandidáta, môjho kandidáta JUDr. Honza, ktorého predložila za klub pani Zemanová, takže to je, to je realita, pokiaľ ide o hlasovanie, a možno Ondro, Ondrej Dostál vysvetlí, že ako k tomu hlasovaniu došlo, avšak vtip je v tom, že minulé chyby nenapravíme. Proste chyba sa stala, boli namotaní vaším koaličným partnerom, vaším koaličným partnerom bol aj Igor Matovič, aj Kolíková, aj Sulík, boli namotaní na... na Žilinku a proste sa stala chyba a váš koaličný partner ale vedel, že čo sa deje, a preto ich namotal tam. A teraz realita je taká, že my potrebujeme niečo s týmto spraviť. Proste toto musíme rozbiť. A keď vy nie ste ochotní s tým nič robiť s vaším koaličným partnerom, ktorý nechá Žilinku organizovať boj proti korupcii, tak my jednoducho chceme odvolať túto vládu. To je moja motivácia. A teraz pokiaľ ide o to, že ako, Veronika, si oslovila SaS-ku. Ty si myslíš, že my budeme dávať na tvoj názor, keď nás okydáš, budeš tu všelijaké, všelijaké klamstvá a zavádzajúce informácie podávať ako pravdu, to, akože to nás má presvedčiť, lebo to je matovičovský prístup? To nás má presvedčiť o tom, že tak vlastne by sme, aj by sme možnože mohli, tak predsa len tá Veronika nám vynadala, povedala nám, že sme hovädá, tak dobre, no tak sa vrátim? Nie. Takto to nefunguje.
79. schôdza NR SR - 1.deň - B. popoludní
Dátum: 2022-12-08
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

102. Ďakujem. Vážený pán predseda Národnej rady, áno, tvoj prejav bol k veci, o ktorej si ty chcel hovoriť, k veciam, o ktorých si ty chcel hovoriť. O čom však my sme chceli počuť, o tom nebolo ani slovo. Nebolo ani slovo o tom, ako prebieha boj proti korupcii, ako prebiehajú nominanti vašej strany, ako sa chovajú, čo robia, ako zastavujú trestné stíhania pred tým... trestné stíhania proti tým, ktorých vaša koalícia má plné ústa, ako Robert Fico, Kaliňák, to, ako funguje SIS pod vedením vášho nominanta, keď sa musí špeciálny prokurátor v parlamente naňho sťažovať, o tom nebolo ani slovo. A my - a konkrétne ja a verím, že nie som sám - my chceme o tomto počuť, ako nominanti, ktorí sú priamo ovplyvniteľní touto vládou, ktorí sú tam na milosť a nemilost tejto vlády, môžu byť kedykoľvek odvolaní, že ako fungujú, To znamená, že fungujú tak, ako si to predstavuje táto vláda. A potom je prirodzené, že my sme proti tomu, aby táto vláda ďalej pokračovala. My nechceme mať vedenie SIS také, že sa musí špeciálny prokurátor naňho sťažovať v parlamente. My nechceme mať generálneho prokurátora, ktorý oslobodzuje Fica, Kaliňáka a jemu podobných. Na to vám boli dobrí, aby ste sem, aby ste sa nimi hrdili, že my budeme bojovať proti korupcii a Fico, Kaliňák a tak ďalej, a potom, keď na to príde, tak váš nominant ho oslobodzuje.
83. schôdza NR SR - 8.deň - B. popoludní
Dátum: 2023-02-14
Poslanec: Benčík, Ján (SaS)
Druh vystúpenia: Vystúpenie s faktickou poznámkou

157. Aj ja chcem veľmi pekne poďakovať predkladateľovi a tiež najmä pánovi Mičovskému, lebo to bolo naozaj krásne, krásny príhovor, čo nám tu dal, a chcem pripomenúť ešte jednu takúto malú železničku, ktorá ž... ktorú, žiaľ, som ja už nezažil, hoci v Ružomberku bývam 46 rokov, a to je z Ružomberka do Korytnice, ktorá zanikla, koľajnice boli odstránené z veľkej časti, ale časť, malá časť v meste sa zachovala, a tam už dva roky vďaka nadšencom chodí tzv. ružomberské Korýtko v letnej sezóne.
83. schôdza NR SR - 2.deň - B. popoludní
Dátum: 2023-02-02
Poslanec: Benčík, Ján (SaS)
Druh vystúpenia: Vystúpenie s faktickou poznámkou

183. Ja chcem za seba povedať, že teda ja plne rešpektujem právo predkladateľov predložiť takýto návrh zákona a rešpektujem aj dôvody, ktoré ich k tomu vedú, ale rovnako rešpektujem aj tých ľudí, ktorí v nedeľu sú zvyknutí chodiť nakupovať, v nedeľu nakupujú, ale aj tých pracovníkov obchodu, ktorí dobrovoľne sa hlásia dajme tomu na nedeľnú zmenu, pretože za to majú väčší príplatok. Čo sa týka mňa osobne alebo našej rodiny, mňa to nejako nezasiahne, ak to prejde, pretože my na nákupy v nedeľu nechodíme a za posledných viac ako 10 rokov si pamätám jediný taký prípad, keď sme sa zastavili v nemenovanom reťazci, po víkendovom pobyte na chate sme zistili, že nemáme ani kúsok chleba, no tak sme si tam ten chlieb kúpili. A bolo to tiež v dobe, keď sa hovorilo o tomto zákone a došli sme na to, som tam stretol nemenovaného pána biskupa, ktorý bol na východe niekde a cestou cez Ružomberok smerom ďalej na juh asi tiež si niečo zistil, že nemá, tak sa tam tiež zastavil, no takže tak. No ale hovoril to aj kolega Viskupič, veď je mnoho segmentov ako zamestnaneckých, kde je práca v nedeľu nevyhnutnosťou, polícia, verejná doprava, či už železničná, autobusová, hotelierstvo, reštaurácie a mnoho, nespomeniem si však narýchlo, kde sa pracuje. Tak prečo máme chudákov práve toto z toho akosi vyňať a túto prácu v nedeľu tam zakazovať a prikazovať ľuďom, že vtedy nemajú kupovať a tým majiteľom tých predajní alebo nákupných reťazcov zakazovať, aby mali otvorené v nedeľu. Toto podľa mňa nie je v poriadku, a preto ja takýto návrh zákona nepodporím. Lebo hovorím, rovnako rešpektujem vaše názory a vaše právo takýto zákon predložiť, rovnako rešpektujem aj právo tých ľudí, ktorí v nedeľu nakupujú alebo ktorí majú v nedeľu svoje prevádzky otvorené.
83. schôdza NR SR - 1.deň - B. popoludní
Dátum: 2023-02-01
Poslanec: Benčík, Ján (SaS)
Druh vystúpenia: Vystúpenie s faktickou poznámkou

22. Ja chcem iba potvrdiť slová pána ministra Naďa o tom, že poslanec Mazurek tuná bez hanby klame, keď tvrdí, že či už minister Naď, alebo ministerstvo obrany, či, alebo vláda Slovenskej republiky nejako znížili našu obranyschopnosť a rozdali nejaké naše zbrane zadarmo. Takže to je, nie je pravda. Je a je v skutočnosti až hanba priznať, že je to práve naopak, že my sme dostali ako protihodnotu, čiže vo forme zbraní alebo financií ďaleko viac, ďaleko väčšiu hodnotu, ako sme Ukrajine poskytli. Taká je jednoducho realita. Keď vy tu na toto rozprávate, tak treba povedať, že klamete, pán Mazurek.
78. schôdza NR SR - 18.deň - B. popoludní
Dátum: 2023-01-26
Poslanec: Benčík, Ján (SaS)
Druh vystúpenia: Vystúpenie s faktickou poznámkou

66. Ďakujem. Pán Blaha, vy ako aj ďalší vaši kolegovia opakovane obviňujete ľudí z bývalej alebo súčasnej vládnej koalície z toho, že vás, že kriminalizujú opozíciu, že chcú zatvárať aj politikov. Ale pritom fakt je ten, že táto koalícia iba rozviazala ruky orgánom činným v trestnom konaní. A tie konajú v zmysle zákona. Ako či vždy je to kvalit, kvalitne konajú, no to tak o tom by sa dalo možno niekedy polemizovať, všade sú ľudia takí aj onakí. Ale faktom je, že za mrežami skončili viacerí vaši nominanti či priatelia a nielen preto, že by ich boli obvine, boli obvinili spolupracujú z ich obvinení, ale sami sa priznali k trestným činom. No a potom, keďže tak, a potom ako takto opakovane obviňujete vládnu koalíciu, tak sa prerieknete za tým pultom, že pokiaľ budete, sa vrátite do vlády, tak vaša vláda vyšetrí údajné zločiny tejto, tejto, tejto vlády súčasnej. No to tak mi pripadá tak akosi, že podľa seba súdim teba. A ďalšie, ďalšie ste nás obvinili, že sme nejakými agentmi Spojených štátov, že na vojne na Ukrajine zarábajú americká zbrojárska lobby či pán Soros. No že ak by sme túto vašu absurdnú úvahu doviedli do úplnosti, tak najväčším podporovateľom americkej zbrojárskej lobby a pána Sorosa by bol zločinec Putin, ktorý poslal svoje vojská, aby napadli svojho suseda, nezávislú Ukrajinu, v ktorej tam zabíjajú jej občanov vrátane žien, detí aj starcov. Podnikajú útoky nielen na kritickú infraštruktúru, ale aj na jej domovy, aj na ľudské príbytky, dopúšťajú sa vojnových zločinov. A toto všetko vy bránite a hlásite sa k tomu. Môžte sa hanbiť!
79. schôdza NR SR - 3.deň - A. dopoludnia
Dátum: 2022-12-12
Poslanec: Benčík, Ján (SaS)
Druh vystúpenia: Vystúpenie s faktickou poznámkou

168. Ďakujem. K dôvodom, ktoré vymenovala kolegyňa Janka Cigániková, pridám ďalšie a k takým, k tejto téme vyjadrili osobnosti v ankete Denníka N, ktoré sa vyjadrovali k tomu, či by bolo pre krajinu lepšie, keby vládla vláda Eduarda Hegera alebo padla, a či sú za predčasné voľby. K tomu dodám jedno, že ja za predčasné voľby nie som, preferujem prvé dve možnosti a som ochotný za ne zahlasovať len vtedy, ak by chaos presiahol akúkoľvek únosnú mieru. A pritom iba pripomeniem, že chaos, určitú miestu chaosu tu máme už aj teraz. Iveta Radičová sa vyjadrila takto: „Po páde nenastane väčší chaos ako doteraz. Vláda padá kontinuálne bez ohľadu na to, či jej parlament dôveru vysloví, alebo nevysloví.“ Ivan Mikloš: „Radšej hrozný koniec ako hrôza bez konca.“ Soňa Szomolányi: „Predčasné voľby môžu vliať nádej.“ Miroslav Beblavý: „Zmena príde tak či tak.“ Lucia Žitňanská: „Odmietam predstavu, že Slovensko nemá alternatívu.“ Sociológ Michal Vašečka: „Skaza je už dokonaná.“ Gratulujem nám tu všetkým. Antický homérovský príbeh ako vyšitý. Plávame ako Odyseus medzi Scyllou a Charibdou. Tridsaťtri rokov po novembri ’89 je nám znovu podsúvaná falošná dilema a ja osobne už mám všetkého toho vydierania plné zuby. Odmietam vidieť svet v kategóriách, v tých našich a v tých ich. Máme problematickú vládu, ktorá dávno nie je protikorupčná, nemá väčšinu v parlamente a spolieha sa na hlasovanie obskúrnych postavičiek. Ďakujem.
79. schôdza NR SR - 3.deň - A. dopoludnia
Dátum: 2022-12-12
Poslanec: Benčík, Ján (SaS)
Druh vystúpenia: Vystúpenie s faktickou poznámkou

140. Ďakujem pekne, pán predsedajúci. Aby sa to pre vždy vysvetlilo, vysvetlím, prečo som nehlasoval za návrh na vyslovenie nedôvery Romanovi Mikulcovi. Nebolo to preto, že by som pána ministra Mikulca považoval za kompetentného ministra. Signály o jeho nekompetentnosti dorazili dokonca aj do klubu OĽANO, ktorý ho nominoval, a viacero poslancov samotného tohoto klubu nie je schop... spokojných s jeho prácou. Ale hlavnými dvomi dôvodmi, prečo za to nehlasoval, bolo to, že v odôvodnení mu je vyčítané, sú mu vyčítané údajné zlyhania vedúce k hrubému zneužívaniu trestného práva na boj s opozíciou, porušovaniu princípov právneho štátu. Toto je pre mňa dôvod absolútne falošný a nepravdivý, pretože k ničomu takémuto nedochádza, práve naopak, toto je niečo, čo si ja práve na ministerstve vnútra a na orgánoch činných v trestnom konaní cením. A druhým, nemenej vážnym dôvodom bolo, že pod návrh na odvolanie boli podpisy poslancov ako Miroslav Suja či Miroslav Mazurek. Za návrhy, ktoré pod... ktoré podpíšu, ktoré sa podpíšu takíto ľudia, ja hlasovať nikdy nebudem.
79. schôdza NR SR - 2.deň - A. dopoludnia
Dátum: 2022-12-09
Poslanec: Benčík, Ján (SaS)
Druh vystúpenia: Vystúpenie s faktickou poznámkou

170. Ďakujem pekne. Vážený pán minister, milý Jaro, ďakujem ti za tie veci, ktoré si tuná povedal. Bolo to skutočne pekné a hlboko ľudské, čo hovoríš. A veľmi ma mrzí, že som, sme v pozícii, v akej sme, ty a ja napríklad osobne. A povedal si, že čo sa raz rozbúra, lebo je ťažké zlepiť dokopy. No to je pravda. Ale ako povedal klasik, kde je vôľa, tam je cesta. A nič nie je nemožné. A povedal to aj včera Richard Sulík, že si vie predstaviť vládu, v ktorej by boli napríklad ľudia ako pán Rastislav Káčer alebo pán Hirman. A ja doplním, že si nielenže viem predstaviť, ale veľmi by som uvítal, keby vznikla vláda, v ktorej by boli mená ako Jaro Naď, Janko Budaj a namiesto pána Vlčana znovu Janko Mičovský napríklad a namiesto pána ministra vnútra napríklad Gábor Grendel. To by som si vedel predstaviť. A je veľká chyba, že sme túto debatu neviedli skôr, pretože na to bol priestor počas celých prázdnin. A vtedy namiesto toho, aby sa tá vec, ktorá bola vlastne takým priam posledným, akoby zúfalým gestom SaS na to, že sa teda v tej pozícii vládnej necíti komfortne a nedokáže ako sa... v nej ďalej zotrvať preto, čo robí jeden nemenovaný minister, boli reakcie také, že čo nejaká stranička, ktorá ledva prekĺzla do parlamentu, dáva akési ultimáta tým, ktorí ten, tie voľby vyhrali. A skĺzlo do takej roviny aj vzájomných všelijakých útokov. A keby boli prišli takéto ústretové stanoviská alebo aj to, ktoré teraz predniesli ľudia z demokratickej platformy OĽANO, a myslím si, že aj tí, ktorí tam nie sú, z OĽANO, to cítia podobne, nemuseli by sme byť súčasne v tejto situácii. A to ma úprimne mrzí.
79. schôdza NR SR - 1.deň - B. popoludní
Dátum: 2022-12-08
Poslanec: Benčík, Ján (SaS)
Druh vystúpenia: Vystúpenie s faktickou poznámkou

232. Ďakujem, pán minister. Oceňujem, že ste, vaše vystúpenie bolo korektné, nie všetky tak vystúpenia takými boli. A napriek tomu neviem, či ste niekoho teda odradili od toho, aby zahlasoval za pád vlády. Ale ako som tak pozeral na bývalého pána ministra a v súčasnosti pána poslanca Mičovského, ako sa po vašom tom, ako ste začali hovoriť, začal rýchlo baliť a opustil sálu, tak som začal mať obavy, či ste jedného ešte nezískali.
78. schôdza NR SR - 6.deň - B. popoludní
Dátum: 2022-12-06
Poslanec: Benčík, Ján (SaS)
Druh vystúpenia: Vystúpenie s faktickou poznámkou

184. Ďakujem pekne kolegovi Ondrovi Dostálovi, ako aj ďalším, ktorí teda tuná naozaj precízne zhrnuli dôvody, pre ktoré by pán Žilinka nemal zastávať úrad generálneho prokurátora. A doplním takú už jednu len akoby čerešničku na torte, keď pán generálny prokurátor, ktorý by mal byť garantom dodržiavania zákonnosti v štádiách na tých najvyšších miestach, si dá na sociálnu sieť, a nie na nejaký svoj osobný profil, do toho by ma nič nebolo, ale na profil s názvom Maroš Žilinka, generálny prokurátor Slovenskej republiky, v statuse sa pochváli stretnutím s nemenovým bývalým exprezidentom a stretnutie s ním označuje za mimoriadne obohacujúce. Ide o stretnutie s človekom, ktorého rozhodnutia v najvyššej funkcii označil Ústavný súd za protiústavné. Obidve boli mimoriadne kontroverzné. V prvom prípade išlo o zbavenie mandátu poslanca proti jeho vôli a v druhom prípade o nevymenovanie právoplatne zvoleného generálneho prokurátora do jeho funkcie.
78. schôdza NR SR - 2.deň - B. popoludní 2
Dátum: 2022-11-30
Poslanec: Benčík, Ján (SaS)
Druh vystúpenia: Vystúpenie s faktickou poznámkou

89. Ďakujem kolegovi Dostálovi za to, že veľmi trefne poukázal na priepastný rozdiel medzi tým, ako svoj návrh rozpočtu uvádzali bývalí ministri financií a ako svoj návrh rozpočtu dnes uvádzal minister Matovič. Ten totiž o návrhu rozpočtu nepovedal prakticky vôbec nič a namiesto toho, ako je jeho zvykom, urážal a dehonestoval svojho bývalého koaličného partnera. A pod spŕškou urážok ho vyzval, aby sa správal zodpovedne a rozpočet podporil. Ak privrieme jedno oko a druhé si vypichneme a slová Matoviča budeme považovať za svojsky, svojský spôsob morálneho apelu, nebude na škodu odcitovať slová komentátorky Nataše Holinovej, ktoré znejú takto: Človek, ktorý mal dva mesiace času, aby dôkladne zvážil, či uprednostní verejný záujem na udržaní väčšinovej vládnej koalície, alebo svoju vládnu funkciu. Aké právo na morálny apel má človek, ktorý disponuje dostatočnou machialistickou inteligenciou, aby vedel posúdiť, aké následky prinesie jeho osobné rozhodnutie. Keďže si sám vybral, že pre neho je najvyššou prioritou zotrvanie na ministerskom poste, a nie väčšinová vláda, ako môže od nich žiadať, aby odvrátili „koniec sveta", ktorý svojim rozhodnutím privolal. Výzva ´myslite na ľudí a na ich blaho´ je určite správna, ale nie z úst politika, ktorý myslel a myslí iba na seba a na svoje pretrvanie vo svetle reflektorov.
65. schôdza NR SR - 5.deň - A. dopoludnia
Dátum: 2022-05-03
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

118. Ďakujem pekne. Pán poslanec Baška, nadviažem na tie slová o udavačoch, pretože to, čo sa dneska na Slovensku deje prostredníctvom inštitútu takzvaných kajúcnikov, veľmi vážne pripomína to, čo sa dialo kedysi pri upaľovaní takzvaných bosoriek v stredoveku. Zobrali nejakého obvineného, tam ho mučili španielskymi botami, tam ho týrali, aby povedal a ukázal prstom na človeka, ktorého sa potrebujú zbaviť, že áno, aj ten tam bol na tej bosoráckej párty. A tak ho chytili a mučili ďalej. Toto, o tomto sú historické spisy. Toto robili v stredoveku blázniví inkvizítori a vracia sa k tomu dneska Lipšic a ďalší. A my sa pritom veselo tvárime, že sa nič nedeje. Veď to ohrozuje samotnú podstatu demokracie. Oni takýmto spôsobom môžu ukázať prstom na kohokoľvek z nás, kto bude nepohodlný. Ak budeš ticho, tak, samozrejme, prežiješ. Ak nebudeš ticho, no tak ťa upália ako Roberta Fica, o tomto to je. A zoberme si tie mená tých udavačov. Viete, to nie je tak, že teraz nejakí kňazi, rešpektovaní, učitelia a podobne. To sú zločinci, to sú podvodníci, to sú mafiáni. Mená ako Slobodník? O ktorom sa vie, že pár týždňov dozadu pred tým, než ho vôbec obvinili, tam unikla nahrávka, ako sa, ktorá dokazuje, že to bolo celé zinscenované, že za tým stál jeho obhajca Lipšic. A to všetci dneska vieme, ktorý je dneska špeciálny prokurátor! Tak tento človek má byť ten kajúcnik, ktorý nás má obviňovať?! Alebo Rajecký?! Pár týždňov pred tým, než prišla jeho výpoveď, vyšlo z väzenia jeho list alebo z väzby jeho list, kde hovorí, že za ním chodia operatívci NAKY, aby niečo povedal na Fica, Kaliňáka a ďalších a potom mu odpustia trest. A bum, odrazu niečo povie a tvárime sa, že to je nejaká, nejaké objektívne svedectvo. To isté Makó, univerzálny udavač, ktorý vydieral Hegera a je agentom SIS. Páni, nebláznime! Toto sú mafiáni, nič iné.